OpenLLM-France/wikimedia huggingface dataset:
# Genesee (Colorado)

Genesee és una concentració de població designada pel cens dels Estats Units a l'estat de Colorado. Segons el cens del 2000 tenia 3.699 habitants.

## Demografia

Segons el cens del 2000, Genesee tenia 3.699 habitants, 1.511 habitatges, i 1.199 famílies. La densitat de població era de 214,4 habitants per km².
Dels 1.511 habitatges en un 30,1% hi vivien nens de menys de 18 anys, en un 73,9% hi vivien parelles casades, en un 3,6% dones solteres, i en un 20,6% no eren unitats familiars. En el 16,2% dels habitatges hi vivien persones soles l'1,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,73.
Per edats la població es repartia de la següent manera: un 21,8% tenia menys de 18 anys, un 2,9% entre 18 i 24, un 25,4% entre 25 i 44, un 42,2% de 45 a 60 i un 7,8% 65 anys o més.
L'edat mediana era de 45 anys. Per cada 100 dones de 18 o més anys hi havia 101,4 homes.
La renda mediana per habitatge era de 132.077 $ i la renda mediana per família de 138.983 $. Els homes tenien una renda mediana de 0 $ mentre que les dones 52.188 $. La renda per capita de la població era de 79.180 $. Entorn de l'1,3% de les famílies i l'1,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Genesee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Genesee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Georgetown (Carolina del Sud)

Georgetown és una població dels Estats Units a l'estat de Carolina del Sud. Segons el cens del 2000 tenia 8.950 habitants.

## Demografia

Segons el cens del 2000, Georgetown tenia 8.950 habitants, 3.411 habitatges i 2.305 famílies. La densitat de població era de 528,4 habitants/km².
Dels 3.411 habitatges en un 32,8% hi vivien nens de menys de 18 anys, en un 38% hi vivien parelles casades, en un 25,1% dones solteres, i en un 32,4% no eren unitats familiars. En el 28,9% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,14.
Per edats la població es repartia de la següent manera: un 28,6% tenia menys de 18 anys, un 8,8% entre 18 i 24, un 25,2% entre 25 i 44, un 21% de 45 a 60 i un 16,4% 65 anys o més.
L'edat mediana era de 35 anys. Per cada 100 dones de 18 o més anys hi havia 75,1 homes.
La renda mediana per habitatge era de 29.424$ i la renda mediana per família de 34.747$. Els homes tenien una renda mediana de 27.545$ mentre que les dones 19.000$. La renda per capita de la població era de 14.568$. Entorn del 19,9% de les famílies i el 24,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Georgetown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Georgetown». American Fact Finder. Oficina del Cens dels Estats Units, 12-01-2010.
# Gao Cen

Gao Cen (xinès simplificat:高岑; xinès tradicional: 高岑; pinyin: Gāo Cén) fou un pintor i poeta sota la dinastia Qing. De la seva biografia se saben pocs detalls però es té constància de la seva activitat artística entre els anys 1643 i 1679. Originari de Hangzhou va residir a Jinling, actualment Nanjing.
Pintor paisatgista també va pintar plantes (flors). Es va especialitzar en la petita escala i va ser un innovador pel que fa a la llum i el color. Va ser sensible a les influències occidentals arran de l'arribada dels jesuïtes a Nanjing. Forma part del col·lectiu conegut com Els Vuit Mestres de Jinling.

## Bibliografia

* “Trois mille ans de peinture chinoise” de Yang Xin, Richard M. Barnhart, Nie Chongzheng, James Cahill, Lang Shaojun i Wu Hung. Éditions Philippe Picquier. 1983. (Text en francès).

## Enllaços externs

* http://www.metmuseum.org/toah/works-of-art/2007.50
# Gao Erwei

Gao Erwei –en xinès, 高二偉– (15 de maig de 1968) és un esportista xinès que va competir en judo, guanyador d'una medalla de bronze als Jocs Asiàtics de 1990 en la categoria de –65 kg.

## Palmarès internacional

Jocs Asiàtics :
| Any | Lloc | Medalla | Categoria |
| 1990 | Pequín ( R.P. de la Xina) | 3 | –65 kg |

## Referències

* ↑ Gao Erwei Arxivat 2012-12-13 a Wayback Machine. en Sports-reference.com (SR/Olympic Sports) (anglès)
* ↑ Gao Erwei en Judoinside.com (anglès)
# Clot d'Huguets

El Clot d'Huguets (dit també el Clot d'Auguets) és una clotada situada a ponent de la masia d'Huguets al poble de Madrona, del municipi de Pinell de Solsonès, comarca del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Aquesta és la forma que apareix als mapes de l'ICC d'escala 1:25.000 i inferiors
# Volta a Noruega (1983)

* No confondre amb l'actual Volta a Noruega
La Volta a Noruega (de 1983 a 1992) va ser una competició ciclista per etapes que es disputava anualment a Noruega. És un dels precedents de l'actual Volta a Noruega. De 1986 a 1989 no es disputà.

## Palmarès

| Any | Vencedor | Segon | Tercer |
| 1983 | Francesco Moser | Per Christiansson | Kjell Nilsson |
| 1984 | Dag Erik Pedersen | Atle Kvalsvoll | Sergei Ermatchenko |
| 1985 | Henk Lubberding | Olaf Lurvik | Dag-Erik Pedersen |
| 1990 | Olaf Lurvik | Dag Erik Pedersen | Mario Hernig |
| 1991 | Dag Erik Pedersen | Bjørn Stenersen | Bo André Namvedt |
| 1992 | Dag Otto Lauritzen | Bjørn Stenersen | Dag Erik Pedersen |

## Referències

* ↑ «Tour of Norway (Nor) - Cat.2.ProS». [Consulta: 31 octubre 2023].
# Marc Plauci Silvà (tribú)

Marc Plauci Silvà (en llatí Marcus Plautius Silvanus) va ser un magistrat romà del segle I aC. Formava part de la gens Plàucia, una gens romana d'origen plebeu.
Va ser elegit tribú de la plebs l'any 89 aC i va proposar una llei per la qual 15 persones s'havien d'escollir cada any per cada tribu, per anar al Album Judicum. Va tenir com a col·lega a Gai Papiri Carbó Arvina, junt amb el qual va proposar una llei, la lex Plautia Papiria que donava la ciutadania romana a tots els ciutadans d'un estat federat que tinguessin domicili a Itàlia al temps de l'aprovació de la llei i contactessin amb el pretor de la ciutat en un termini de seixanta dies. Eren els temps de la Guerra social, i aquesta llei tenia per finalitat vincular les ciutats federades (foederatae civitates) a lluitar al costat de Roma.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 826.
# Narcissus abscissus

Narcissus abscissus és una espècie de planta bulbosa que pertany a la família de les amaril·lidàcies que és endèmica als Pirineus.

## Descripció

És un narcís clàssic, les seves fulles són verdes o lleugerament glauques, erectes, entre dues a quatre fulles de 30 cm de llarg a un 1 cm d'ample aproximadament. La seva tija està comprimida, agudament de doble tall de 35 cm de llarg i el seu peduncle de 2,5 cm de llarg. Les seves flors són solitàries i horitzontals amb grans flors de 10 cm de diàmetre. Els seus pètals són blanquinosos o de color groc sofre (excepcionalment més foscos) torts, només imbricats a la base i una corona de color groc intens, gairebé paral·lels amb poca expansió en el marge, lobulat o dentat, 4 cm de llarg, 1,5–2 cm de diàmetre. Narcissus abcissus floreix a finals de primavera i creix en vessants i valls d'alta muntanya dels Pirineus al llarg de la frontera francoespanyola.

## Taxonomia

Narcissus abscissus va ser descrita per (Haw.) Schult. & Schult.f. i publicat a Syst. veg. 7:941, l'any 1830.

### Etimologia

Narcissus nom genèric que fa referència del jove narcisista de la mitologia grega Νάρκισσος (Narkissos) fill del déu riu Cefís i de la nimfa Liríope; que es distingia per la seva bellesa.
El nom deriva de la paraula grega: ναρκὰο, narkào (= narcòtic) i es refereix a l'olor penetrant i embriagant de les flors d'algunes espècies (alguns sostenen que la paraula deriva de la paraula persa نرگس i que es pronuncia Nargis, que indica que aquesta planta és embriagadora).
abscissus: epítet llatí que significa "tallat".

### Sinonímia

* Ajax abscissus Haw.
* Ajax serotinus Jord.
* Ajax tubulosus Jord.
* Narcissus muticus J.Gay
* Narcissus pseudonarcissus subsp. abscissus (Haw.) K.Richt.
* Narcissus pseudonarcissus subsp. muticus (J.Gay) Baker
* Oileus abscissus (Haw.) Haw.

## Vegeu també

* Característiques de les amaril·lidàcies

## Referències

* ↑ Narcissus abscissus a Alpine Garden Society
* ↑ Narcissus abscissus a PacificBulbSociety
* ↑ «Narcissus abscissus». Tropicos.org. Missouri Botanical Garden. [Consulta: 15 maig 2020].
* ↑ A Epítets Botànics
* ↑ Narcissus abscissus a PlantList

## Bibliografia

* Syst. veg. 7:941. 1830
* Royal Botanic Gardens, Kew: N. abscissus.
# Gao Fenghan

Gao Fenghan (xinès simplificat: 高凤翰; xinès tradicional: 高鳳翰; pinyin: Gāo Fènghàn) fou un pintor, poeta, tallista de segells per a tinta sota la dinastia Qing i funcionari nascut el 1683 i mort més enllà del 1747 (¿ amb data 1749?). Era originari de la província de Shandong.

## Obra pictòrica

Vinculat a l'”Escola de Pintura de Yangzhou” i se'l considera, amb certa reticència, com un dels “Yangzhou baguai” (“Vuit excèntrics de Yangzhou”), col·lectiu caracteritzat per la seva poca ortodòxia i pel seu individualisme. Essent funcionari, arran d'una acusació de corrupció, va ser internat en un monestir i per lesions i l'artritis no va poder pintar amb la seva mà dreta i ho va fer amb l'esquerra però la seva producció, a partir d'aquell canvi, mostrava irregularitats. Actualment, Gao Fenghan se l'ha revalorat i les seves obres estan molt cotitzades (com es pot comprovar en les darreres subhastes).
Obres seves s'exhibeixen als següents museus:
* Allen Art Museum at Oberlin College, Ohio (“Pi i roca”, “Paisatge de Primavera amb llogarret”, “Pins en cims sobre els núvols”, “Penya-segat a l'Estany del Cel, Arbre de la peònia”, “Dues roques de jardí”, “Paisatge d'hivern amb pescador”, “Flor de prunera”, Bambú a la neu”, “Crisantems i roca”, “Un vell estudi sota l'ombre d'arbres de paulònia” i “Cinc roques de jardí”.)
* http://www.oberlin.edu/amam/
* Cleveland Museum of Art, Ohio
** http://www.clevelandart.org/art/collections?type=refresh&csearch=Artist%20/%20Maker%3AGao%20Fenghan Arxivat 2015-09-23 a Wayback Machine.
* Santa Barbara Museum of Art, California(“Impressió de les muntanyes Jin i Jiao”)
** http://www.sbmuseart.org/collection/asian.web Arxivat 2014-04-17 a Wayback Machine.
* Museum für Ostasiatische Kunst, Berlin
** http://www.smb.museum/museen-und-einrichtungen/museum-fuer-asiatische-kunst/home.html
* Museu Britànic de Londres
** http://www.britishmuseum.org/explore/highlights/highlights_search_results.aspx?RelatedId=12099

## Bibliografia

* ”Shandong Qing dai Qi Lu hua tan si da jia shu hua ji : Fa Ruozhen, Jiao Bingzhen, Leng Mei, Gao Fenghan / zhu bian Liu Zongyao”.山东清代齐鲁画坛四大家书画集 : 法若真, 焦秉贞, 冷枚, 高凤翰 / 主编刘宗尧 Tianjin People s Fine Arts Publishing House .2010,ISBN 9787533031985 (Text en xinès mandarí)

## Enllaços externs

* http://arts.cultural-china.com/en/77Arts7032.html Arxivat 2015-03-10 a Wayback Machine.
* http://www.artcyclopedia.com/artists/gao_fenghan.html
* https://www.britishmuseum.org/explore/highlights/highlight_objects/asia/g/gao_fenghan,_the_ancient_pine.aspx
# Bonanova

«Bonanova o la Bonanova» té aquests significats:
* Barcelona:
** Sant Gervasi - la Bonanova, barri del districte de Sarrià - Sant Gervasi de Barcelona (Catalunya)
** Club de Rugbi Bonanova o CR Bonanova, club de rugbi barceloní fundat el 1969
** Club de Beisbol Bonanova, club de beisbol català de la ciutat de Barcelona
** Estació de la Bonanova, estació de xarxa de Ferrocarrils de la Generalitat de Catalunya que dona servei a les línies S5, S6 i S7
** Mare de Déu de la Bonanova, església a la plaça de la Bonanova, al districte de Sarrià-Sant Gervasi de Barcelona
** Passeig de la Bonanova, vial que uneix els antics nuclis de Sant Gervasi de Cassoles i Sarrià de Barcelona
** Velòdrom de la Bonanova, antic recinte esportiu de la ciutat de Barcelona
* Miscel·lània:
** La Bonanova (Palma), barri de la ciutat de Palma (Mallorca)
** Casa Bonanova (Caldes de Malavella), edifici entre mitgeres al nucli urbà de Caldes de Malavella (Selva)
** Fortunio Bonanova (Palma, 1895 - Woodland, Califòrnia, 1969), baríton, actor de cinema i teatre, productor, director, amb aparicions notables a televisió com a convidat
** Mare de Déu de la Bonanova (Portvendres), església parroquial a la vila de Portvendres, a la comarca del Rosselló (Catalunya del Nord)
# Bubinga

Bubinga és una espècie de fusta provinent de les espècies Guibourtia demeusei o Guibourtia tessmannii. Es produeixen a l'Àfrica Central i Occidental. La fusta també es comercialitza com Kevazingo. No és de les fustes més exportades dels països africans.
És una fusta gruixuda, sòlida, de color marró vermell a violeta. Sovint té un bonic dibuix sobre caixes que es pot utilitzar per a treballs interiors. De tant en tant, té sanefes ondulades, ratllades o trencades. Bastant fàcilment deformable. Fàcil de convertir en xapes que són susceptibles de doblegar i arquejar (instruments musicals).
La Bubinga pot ser un substitut del palissandre encara que el color sigui diferent. S'utilitza per a nanses, gravadores i fundes de cigars. També com a xapa per a la marqueteria. Així com per a la talla com ara plaques de nom, escultures i similars, també per a mecanitzar-la per fresat o tornejat fins.
Quan s'exposa a la llum UV, es pot produir una decoloració groguenca. Per a aplicacions a l'aire lliure (plates d'escriptori) es recomana aplicar a la superfície una pintura blanca que inhibeix la radiació UV.

## Referències

* ↑ «FREE TRADE AGREEMENTS AND WOOD EXPORT IN WEST AFRICA: NIGERIA AS A CASE STUDY» (en anglès). [Consulta: 7 març 2019].
* ↑ «TAMA STAR BUBINGA» (pdf) (en anglès). Tama Drums, 2018. Arxivat de l'original el 2019-07-29. [Consulta: 29 juliol 2019].
* ↑ «Crafter M-85E/AM Mandolin w/bag, Bubinga top» (en anglès). Crafter Guitars. Arxivat de l'original el 2011-02-06. [Consulta: 29 juliol 2019].
* ↑ «The Wood Database - Bubinga» (en anglès). Eric Meier. [Consulta: 29 juliol 2019].
# Complex d'espècies

En biologia, un complex d'espècies és un grup d'espècies amb un parentesc proper que tenen una línia de demarcació precisa esovint poc clara o críptica a causa de la seva formació recent, per la qual cosa generalment continua sent incomplet l'aïllament reproductiu.

## Generalitats

Alguns complexos d'espècies són els anells d'espècies, les superespècies i els complexos críptics d'espècies. Aquests grups d'espècies relacionades en un complex es poden produir ordenant-se en forma de línia en experimentar una ràpida especiació o quan l'especiació s'ha produït recentment, per la qual cosa els mecanismes de separació entre espècies encara no s'ha desenvolupat completament. Aquests casos poden deixar algunes espècies parafilètiques a escala d'espècie i espècies híbrides, cosa que fa la seva anàlisi filogenètica molt difícil.

## Dificultats per al seu estudi

Esbrinar les funcions que els processos evolutius tenen en la delimitació de les espècies en aquests complexos és particularment difícil. En general, en estudiar cada espècie, s'accepta que cal examinar un conjunt de marcadors morfològics i moleculars i analitzar aquestes dades utilitzant mètodes estadístics complementaris. Sovint cal acumular un conjunt divers de dades moleculars i factors morfològics, a més d'aplicar un enfocament multidisciplinari per a intentar resoldre el problema. D'aquesta manera, es pot aconseguir un visió objectiva i rigorosa de la història evolutiva de cada tàxon que integra un complex d'espècies, evitant alhora les limitacions inherents associades amb l'ús d'un únic mètode d'anàlisi i un únic locus o caràcter.

## Referències

* ↑ Duminil Jérôme, David Kenfack, Vincenzo Viscosi, Laurent Grumiau, Olivier J. Hardy. «Testing species delimitation in sympatric species complexes: The case of an African tropical tree, Carapa spp. (Meliaceae)» (en anglès). Molecular Phylogenetics and Evolution 62 (2012) 275–285. Arxivat de l'original el 10 d'abril 2017. [Consulta: 30 juny 2012].
# Bubierca

Bubierca és un municipi de la província de Saragossa situat a la comarca de la Comunitat de Calataiud.

## Personatges il·lustres

* Alfonso Cabeza Borque, metge i president de l'Atlètic de Madrid
# Complex d'inferioritat

El complex d'inferioritat és el sentiment que pateix un individu que té la sensació de ser inferior i més feble que la resta de la gent.
El complex d'inferioritat es pateix d'una manera permanent i no s'ha de confondre amb una caiguda transitòria de l'autoestima. Les persones que pateixen aquest complex se senten inferiors a la resta de la gent, però no admeten aquesta inferioritat i donen voltes entre el món conscient i el món inconscient, que és on romanen més temps, fins a arribar al món real.
El pateixen les persones que creuen tenir un defecte real, encara que no el tinguin. Normalment, la causa és que en algun moment es van veure rebutjades per altres persones, o ho van pensar encara que no fos cert, i aquesta experiència va afectar la seva personalitat. El complex apareix en aquells individus que presenten un tipus característic de frustració o fracàs en aspectes de la vida com l'aparença física, intel·ligència, educació, estatus social o estatus econòmic.
Els sentiments d'inferioritat provoquen que la persona sigui tímida i insegura amb escassa activitat social. En canvi, en el cas que aquest sentiment no sigui massa intens es pot estimular l'afany de superació des de la infantesa. Alfred Adler ho va estudiar a fons i va portar a terme un estudi basat en la compensació psicològica. Segons Adler, "Tothom té un sentiment d'inferioritat. Però el sentiment d'inferioritat no és una malaltia; és més aviat un estimulant per a la salut, l'esforç i el desenvolupament normal. Es converteix en una condició patològica només quan el sentit d'inadequació aclapara l'individu i, lluny d'estimular-lo a l'activitat útil, el converteix en deprimit i incapaç de desenvolupament”.

## Referències

* ↑ 1926-, Vallejo-Nágera, Juan Antonio,. Guía práctica de psicología : cómo afrontar los problemas de nuestro tiempo. Ediciones Temas de Hoy, 1997. ISBN 8478806385. OCLC 38848349.
* ↑ 1870-1937., Adler, Alfred,. The science of living. Mansfield Center, CT: Martino Pub, 2011. ISBN 9781891396588.
# Ignacio Flores

Ignacio Flores Ocaranza (31 de juliol de 1953 - 11 d'agost de 2011) fou un futbolista mexicà.

## Selecció de Mèxic

Va formar part de l'equip mexicà a la Copa del Món de 1978. Fou jugador del Cruz Azul.

## Referències

* ↑ «Muere en atentado ex campeón del futbol mexicano» (en castellà). El Sol de Cuernavaca, 11-08-2011. Arxivat de l'original el 4 de març 2016. [Consulta: 31 desembre 2017].
* ↑ «World Cup Trivia - Fathers, Sons and Brothers, Uncles and Nephews». RSSSF, 02-10-2014. Arxivat de l'original el 26 febrer 2015.
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
* ↑ «Ignacio Flores».
# The King of Fighters

The King of Fighters (KOF) és una sèrie de videojocs de lluita de SNK que van començar amb llançament del The King of Fighters'94 a l'any 1994. La sèrie es va desenvolupar originalment per al
maquinari arcade Neo Geo MVS de SNK. Aquest maquinari va servir com a plataforma principal de la sèrie fins al 2004, quan SNK la va retirar a favor de la placa recreativa Atomiswave. Dos jocs de King of Fighters van ser produïts per la plataforma Atomiswave (The King of Fighters Neowave and The King of Fighters XI) abans que SNK decidís deixar d'usar-la. El maquinari d'arcade més recent de la sèrie és el Taito Type X2, utilitzat per primera vegada amb el llançament de The King of Fighters XII. Les conversions a consoles dels jocs d'arcade i els jocs originals de The King of Fighters han estat llançats per a diverses consoles de videojocs. L'última entrada de la sèrie, The King of Fighters XIV, va ser llançada per PlayStation 4 i Microsoft Windows el 2016. El següent joc, The King of Fighters XV, serà llançat en algun moment el 2021.
La història dels jocs se centra en un torneig on participen combatents de múltiples jocs de SNK. SNK també va crear personatges originals per utilitzar-los com a protagonistes de cada un dels seus arcs argumentals i interactuessin amb els lluitadors d'Art of Fighting i Fatal Fury, entre d'altres. També s'han llançat diversos jocs de spin-off, com ara els The King of Fighters R-1 i The King of Fighters R-2 per al Neo Geo Pocket i Maximum Impact per a la PlayStation 2. Hi ha hagut diversos jocs de creuament on el repartiment de SNK interactuava amb els personatges creats per Capcom, mentre que alguns personatges han estat presents com a personatges convidats en altres jocs, com Geese Howard a Tekken 7, Kyo Kusanagi a Fighting Days, i Terry Bogard a Fighting EX Layer i Super Smash Bros. Ultimate.
# Burim Kukeli

Burim Kukeli (Đakovica, el 16 de gener de 1984) és un futbolista albanès que juga com migcampista al club suís FC Zurich i la selecció albanesa.
# Boston Pizza Rollerblade

El Boston Pizza Rollerblade fou un club d'hoquei sobre patins en línia de Barcelona, fundat l'any 1994. Considerat com un dels equips pioners d'aquest esport a Catalunya, fou membre fundador de la primera Lliga catalana l'any 1995, que guanyà. També participà al primer Campionat d'Espanya d'hoquei en línia, essent el primer campió. Poc després, l'entitat desaparegué.

## Palmarès

* 1 Lliga catalana d'hoquei sobre patins en línia masculina : 1994-95
* 1 Campionat d'Espanya d'hoquei sobre patins en línia masculí: 1994-95

## Referències

* ↑ «Boston Pizza Rollerblade». Enciclopèdia de l'esport català. Barcelona: Grup Enciclopèdia Catalana.
# Boston Charley

Boston Charley (1854-1873) fou un guerrer modoc. De ben jove es va unir al grup de Kintpuash o Captain Jack i el 1872 dirigí un grup que matà 14 colons blancs a Tule Lake. També participà amb Kintpuash i d'altres en la mort d'Edward Canby l'11 d'abril del 1873. Es va rendir amb Kintpuash, i amb ell fou executat el 3 d'octubre del 1873.
# The Watcher

«Watcher, The Watcher, Watchers o The Watchers» té aquests significats: